Diari Oficial de la Generalitat Valenciana


Sumari del DOGV 6883, del 17-10-2012 (2012/9495)

ORDE 12/2012, d'11 d'octubre, de la Conselleria d'Economia, Indústria i Comerç, per la qual es designen les entitats i organitzacions que han d'estar representades en el Consell de Consumidors i Usuaris de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/10/11/12**

### Versions

 Text inicial: 18/10/2012 - Actualitat 

### Dades del document

Número de DOGV
:   6883

Data del DOGV
:   17-10-2012

Secció del DOGV
:   I. DISPOSICIONS GENERALS

Número del document
:   2012/9495


Data del document
:   11-10-2012

Organisme emissor
:   Conselleria d'Economia, Indústria i Comerç

Tipus de document
:   Ordre

Anàlisi jurídica

 Descriptors 

:   * Consell de Consumidors i Usuaris de la Comunitat Valenciana
    * legislació
    * moviment de consumidors
    * protecció del consumidor
    * reglament intern
    * informació al consumidor
    * consum
    * consumidor

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

ORDE 12/2012, d'11 d'octubre, de la Conselleria d'Economia, Indústria i Comerç, per la qual es designen les entitats i organitzacions que han d'estar representades en el Consell de Consumidors i Usuaris de la Comunitat Valenciana.  
  
Preàmbul  
  
  
  
Per mitjà de l'article 11 de la Llei 1/2011, de 22 de març, de la Generalitat, per la qual s'aprova l'Estatut dels Consumidors i Usuaris de la Comunitat Valenciana, es crea el Consell de Consumidors i Usuaris de la Comunitat Valenciana com a órgan col·legiat de consulta i assessorament de la Generalitat en matèria de protecció i defensa dels consumidors i com a órgan de participació i representació dels consumidors i usuaris a través de les seues organitzacions i associacions.  
  
  
  
El Decret 76/2012, de 18 de maig, del Consell, pel qual es regula el Consell de Consumidors i Usuaris de la Comunitat Valenciana, va desplegar reglamentàriament la seua composició, estructura, funcions i règim de funcionament, i en l'apartat segon del seu article 6 s'establix que la designació de les organitzacions representades en el Consell es realitzarà per mitjà d'una orde del titular de la conselleria que tinga les competències en matèria de consum, atenent criteris de representativitat i territorialitat.  
  
D'acord amb tot aixó, i en virtut de les facultats que em conferix l'epígraf e de l'article 28 de la Llei 5/1983, de 30 de desembre, del Consell,   
  
  
  
  
  
ORDENE  
  
  
  
Article 1. Vocals del Consell  
  
Els vocals titulars, i els seus suplents, que constituïxen el Ple del Consell de Consumidors i Usuaris de la Comunitat Valenciana, en representació de les organitzacions de consumidors i usuaris que estiguen inscrites en el Registre Públic d'Associacions de Consumidors i Usuaris de la Comunitat Valenciana i de les cooperatives de consum de la Comunitat Valenciana, seran nomenats pel titular de la conselleria que posseïsca les competències en matèria de consum, a proposta de les entitats i organitzacions següents:  
  
a) Catorze vocals per les organitzacions de consumidors i usuaris següents:   
  
- Un vocal a proposta de la Federació d'Ames de Casa i Consumidors de la Comunitat Valenciana.  
  
- Un vocal en representació de la Federació d'Associacions de Consumidors i Usuaris de la Comunitat Valenciana (FACUCOVA).  
  
  
  
- Un vocal en representació de la Federació Provincial d'Ames de Casa, Consumidors i Usuaris Lledó.  
  
- Un vocal en representació de la Federació Provincial d'Associacions d'Ames de Casa i Consumidors Lucentum.  
  
- Un vocal en representació de l'Associació Provincial d'Ames de Casa i Consumidors Tyrius València.  
  
- Un vocal en representació de l'Associació Valenciana de Consumidors i Usuaris (AVACU).  
  
- Un vocal en representació de l'Associació d'Usuaris de Bancs, Caixes i Assegurances de la Comunitat Valenciana (ADICAE CV).  
  
- Un vocal en representació de la Unió de Consumidors de la Comunitat Valenciana UCE CV.  
  
- Un vocal en representació de l'Associació de Consumidors i Usuaris FACUA Comunitat Valenciana.  
  
- Un vocal en representació de l'Associació d'Ames de Casa Aitana.  
  
- Un vocal en representació de l'associació Consum 2000 per a la Defensa dels Consumidors i Usuaris de la Província d'Alacant.  
  
  
  
- Un vocal en representació de la Unió Independent de Consumidors i Usuaris (UICU).  
  
- Un vocal en representació d'Euro Consum Comunitat Valenciana.  
  
- Un vocal en representació de l'Associació de Consumidors i Usuaris a Espanya (ACUSE).  
  
b) Un vocal per les cooperatives de consum de la Comunitat Valenciana:  
  
- Un vocal a proposta de Consum, Societat Cooperativa Valenciana.  
  
  
  
Article 2. Requisits  
  
1. En tot cas, les propostes han de complir els requisits establits per esta orde i la resta de disposicions aplicables, així com per les normes específiques reguladores del funcionament de les entitats i organitzacions proponents.  
  
2. Les persones que les organitzacions de consumidors i usuaris designen com a titulars i suplents han d'exercir la representació d'estes entitats en virtut dels càrrecs que hi ocupen.  
  
  
  
  
  
Article 3. Presentació de propostes  
  
Les propostes dels vocals titulars i suplents s'han de presentar en el registre de la conselleria que posseïsca les competències en matèria de consum, en el termini de vint dies des de l'entrada en vigor d'esta orde.  
  
  
  
Article 4. Nomenament  
  
El nomenament dels vocals titulars i suplents del Ple del Consell de Consumidors i Usuaris de la Comunitat Valenciana es realitzarà per mitjà d'una resolució del titular de la conselleria que tinga les competències en matèria de consum.  
  
  
  
  
  
DISPOSICIONS FINALS  
  
  
  
Primera. Desplegament  
  
Es faculta la persona titular de la direcció general competent en matèria de consum per a dictar les disposicions i adoptar les mesures que considere oportunes per al desplegament i l'aplicació de les disposicions d'esta orde.  
  
  
  
Segona. Entrada en vigor  
  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
  
  
València, 11 d'octubre de 2012  
  
  
  
El conseller d'Economia, Indústria i Comerç,  
  
MÁXIMO BUCH TORRALVA


Còpia Permalink ELI